Նեգատիվ տրամադրվածությունը, մշտապես դժգոհ լինելու բնավորությունը, մյուսներին անդադար քննարկելու և քննադատելու սովորությունը ոչ միայն կյանքի որակի վրա է ազդում, այլ նաև՝ արտաքին տեսքի։ Հենց էնպես չի ասվում՝ ժպիտը գեղեցկացնում է մարդուն։ Իսկապես ժպիտը տալիս է աչքերին փայլ, ձգում դեմքի մկանները վեր։ Նկատած կլինեք, երբ հեռախոսով խոսելիս զրուցակիցը ժպտում է, ձայնն ավելի հաճելի է դառնում։ Այս կետը վերաբերում է նաև սոց. կայքերում մշտապես բացասական քոմենթներ գրող, ամենուր վեճ փնտրող կանանց, ովքեր սեփական օրը լցնելու, որևէ բան ստեղծելու կամ պարզապես ընկերների ու անծանոթների հետ զրուցելու փոխարեն փչացնում են իրենց հանդեպ վերաբերմունքն ու տպավորությունը, ինչպես նաև դիմացինի տրամադրությունը։